रीतिबद्ध काव्यधारा में भी प्रेम का जो एक दूसरा रूप भी उद्घाटित होता है वह है राष्ट्रप्रेम।भूषण, गंग, बिहारी आदि ने राष्ट्र के प्रति बलिदान, त्याग, आत्मसमर्पण और राष्ट्रीयता को अपने काव्य में स्थान दिया है। भूषण का काव्य राष्ट्रीयता से सम्बधित मानव-मूल्यों से भरा पड़ा है।”सिवाजी कै सराहौ कि, सराहौ छत्रसाल कौ,’ ‘इंद्र जिमि जंभ पर …..सेर सिवराज है” आदि के माध्यम से राजाओं के हृदय में कर्तव्य, प्रेरणा और उत्साह का संचार किया है।